xml version="1.0" encoding="UTF-8"?


Euroopa Liidu C 10/10.


| | | |
| --- | --- | --- |
| | | ISSN 1977-0898 |
| Euroopa Liidu Teataja | | C 10 |
| European flag | | |
| Eestikeelne väljaanne | Teave ja teatised | 62. aastakäik 10. jaanuar 2019 |

---

| | | |
| --- | --- | --- |
| Sisukord | | Lehekülg |
| | III   Ettevalmistavad aktid | |
| | KONTROLLIKODA | |
| 2019/C 10/01 | [Arvamus nr 9/2018 (vastavalt Euroopa Liidu toimimise lepingu artikli 287 lõikele 4) Euroopa Parlamendi ja nõukogu määruse ettepaneku kohta, millega luuakse ELi pettustevastase võitluse programm](http://publications.europa.eu/resource/uriserv/OJ.C_.2019.010.01.0001.01.EST.xhtml) | [1](#C_2019010ET.01000101.doc) |

---

| | |
| --- | --- |
| ET | |

---

III Ettevalmistavad aktid

KONTROLLIKODA

| | | | |
| --- | --- | --- | --- |
| 10.1.2019 | ET | Euroopa Liidu Teataja | C 10/1 |

---

ARVAMUS nr 9/2018

(vastavalt Euroopa Liidu toimimise lepingu artikli 287 lõikele 4)

Euroopa Parlamendi ja nõukogu määruse ettepaneku kohta, millega luuakse ELi pettustevastase võitluse programm

(2019/C 10/01)

SISUKORD

| | | |
| --- | --- | --- |
| | Punkt | Lehekülg |
| KOKKUVÕTE | I–VI | 2 |
| SISSEJUHATUS | 1–8 | 3 |
| ESIMENE OSA. ÜLDISED TÄHELEPANEKUD | 9–17 | 4 |
| Programmi ülesehitus | 9–12 | 4 |
| Programmi eesmärgid | 13–14 | 4 |
| Programmi näitajad | 15–16 | 5 |
| Programmi järelevalve, hindamine ja aruandlus | 17 | 5 |
| TEINE OSA. KONKREETSED TÄHELEPANEKUD | 18–21 | 5 |
| Rahastamiskõlblikkuse eeskirjad | 18 | 5 |
| Kaasrahastamismäärad | 19–20 | 5 |
| Hindamine | 21 | 6 |
| KOLMAS OSA. JÄRELDUSED JA SOOVITUSED | 22–25 | 6 |
| LISA. EUROOPA KONTROLLIKOJA SOOVITATUD MUUDATUSED ETTEPANEKUS | | 7 |

EUROOPA LIIDU KONTROLLIKODA,

võttes arvesse Euroopa Liidu toimimise lepingut, eriti selle artikli 325 lõiget 4,

võttes arvesse kontrollikoja arvamust programmi Herakles III kohta, millega edendatakse meetmeid Euroopa Liidu finantshuvide kaitse valdkonnas [(1)](#ntr1-C_2019010ET.01000101-E0001) (arvamus nr 3/2012) [(2)](#ntr2-C_2019010ET.01000101-E0002),

võttes arvesse kontrollikoja eriaruandeid nr 10/2015, [(3)](#ntr3-C_2019010ET.01000101-E0003) nr 24/2016 [(4)](#ntr4-C_2019010ET.01000101-E0004) ja nr 19/2017 [(5)](#ntr5-C_2019010ET.01000101-E0005),

võttes arvesse Euroopa Kontrollikoja infodokumente ELi rahanduse tuleviku [(6)](#ntr6-C_2019010ET.01000101-E0006) ja perioodi 2021–2027 mitmeaastase finantsraamistiku kohta [(7)](#ntr7-C_2019010ET.01000101-E0007),

võttes arvesse Euroopa Parlamendi ja nõukogu määruse ettepanekut, millega luuakse ELi pettustevastase võitluse programm (edaspidi „ettepanek“), mille komisjon esitas 30. mail 2018 [(8)](#ntr8-C_2019010ET.01000101-E0008),

võttes arvesse nõukogu ja komisjoni vastavalt 27. juunil 2018 ja 30. mail 2018 esitatud taotlusi arvamuse esitamiseks eespool nimetatud ettepaneku kohta,

võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) nr 2018/1046, mis käsitleb Euroopa Liidu üldeelarve suhtes kohaldatavaid finantseeskirju [(9)](#ntr9-C_2019010ET.01000101-E0009),

ON VASTU VÕTNUD JÄRGMISE ARVAMUSE:

KOKKUVÕTE

| | | |
| --- | --- | --- |
| | I. | Komisjoni ettepanek ELi pettustevastase võitluse programmi kohta programmitöö perioodil 2021–2027 sisaldab meetmete kogumit, mille eesmärk on toetada liikmesriike ja liitu tervikuna liidu finantshuve mõjutava pettuse vastu võitlemisel ja selle ärahoidmisel ning edendada vastastikust haldusabi ja koostööd tolli- ja põllumajandusküsimustes. Kuigi komisjon püüdis tõhustada eelarve haldamist, esineb kattuvuse ja koostoime puudumise oht, sest meetmetega rahastatakse sarnaseid või samu toiminguid. See seab kahtluse alla programmi lisaväärtuse. |

| | | |
| --- | --- | --- |
| | II. | Kõnealuse ettepaneku koostamine ei hõlmanud põhjalikku ja dokumenteeritud mõjuhinnangut. Ettepanekule oli lisatud finantsmääruse kohaselt eelhindamine. Me märgime siiski, et komisjon ei viinud läbi hindamist, et uurida programmi ja muude ELi meetmete kattumist ja koostoimet ning hinnata paremini selle lisaväärtust. Nagu täheldasime oma eriaruandes nr 19/2017, leidis komisjon, et programmi Herakles II raames oleks olnud võimalik rohkem ära teha, et parandada komisjoni talituste vahelist koostööd, et vältida kattuvusi ja saada kasu programmide koostoimest. |

| | | |
| --- | --- | --- |
| | III. | Ettepanekus ei ole sätestatud kaasrahastamismäära, st ELi toetuse protsenti meetmete kulude katmiseks (ülejäänu kannab liikmesriik). See on finantsmäärusega vastuolus. Oleme varem soovitanud, et tehniliste seadmete puhul võiks maksimaalne kaasrahastamismäär olla 50 % ja muude meetmete puhul 80 %. |

| | | |
| --- | --- | --- |
| | IV. | Mõned programmi üld- ja erieesmärgid ei ole konkreetsed ega mõõdetavad. Kavandatud tulemusnäitajad ei ole piisavalt selged ja kindlad. See on vastuolus finantsmäärusega ning piirab rakendamise järelevalvet, tulemuste hindamist ja vahendite tulemuslikku suunamist lisaväärtust andvatele meetmetele. |

| | | |
| --- | --- | --- |
| | V. | Soovitame seadusandjatel paremini kindlaks määrata programmi eesmärgid ja näitajad, mida kasutatakse selle rakendamise jälgimiseks ja tulemuste hindamiseks, ning paluda komisjonil viia läbi hindamine, et uurida programmi kattuvusi ja koostoimet muude ELi meetmetega ning hinnata programmi lisaväärtust. |

| | | |
| --- | --- | --- |
| | VI. | Lisaks soovitame seadusandjatel selgitada tulemusaruannete esitamise sagedust ja kohaldatavaid kaasrahastamismäärasid ning sedastada, et hindamisi peaks läbi viima sõltumatu hindaja. |

SISSEJUHATUS

| | | |
| --- | --- | --- |
| | 1. | Euroopa Liidu toimimise lepingu artikliga 325 antakse liidule ja liikmesriikidele ühine vastutus ELi finantshuvide kaitsmise eest. Eelmiste mitmeaastaste finantsraamistike rakendamisega on kaasas käinud hulk meetmeid, mille eesmärk on toetada liikmesriike ja liitu tervikuna liidu finantshuve mõjutava pettuste vastu võitlemisel ja selle ärahoidmisel ning vastastikuse haldusabi ja tolli- ja põllumajandusalase koostöö edendamisel. Programmitöö perioodil 2014–2020 oli pettustevastase võitluse meetmete rakendamise üks peamisi programme Herakles III. |

| | | |
| --- | --- | --- |
| | 2. | Programmitöö perioodil 2021–2027 jätkaks kavandatud ELi pettustevastase võitluse programm enamikku programmi Herakles III meetmetest, mis hõlmavad liikmesriikidele mõeldud tehnilist abi, erikoolitusi ja muid meetmeid. Need keskenduvad pettustevastasele võitlusele ja piiriülese tegevuse toetamisele. Programmist rahastataks ka kahte peamist süsteemi: pettustevastast infosüsteemi (AFIS), [(10)](#ntr10-C_2019010ET.01000101-E0010) mis hõlmab komisjoni hallatavaid tollirakendusi, ning eiramisjuhtumite haldamise süsteemi (IMS), mille abil saavad liikmesriigid täita oma kohustust teatada ELi vahenditega seotud õigusnormide rikkumistest (pettustest ja muudest eeskirjade eiramistest). |

| | | | | | | |
| --- | --- | --- | --- | --- | --- | --- |
| | 3. | Kavandatud programmil oleks kaks üldeesmärki: | | | | --- | --- | | 1) | kaitsta Euroopa Liidu finantshuve; | | | | | --- | --- | | 2) | toetada liikmesriikide haldusasutuste vahelist vastastikust abi andmist ning haldusasutuste ja komisjoni vahelist koostööd, et tagada tolli- ja põllumajandusküsimusi käsitlevate õigusaktide nõutav kohaldamine. | |

| | | | | | | | | |
| --- | --- | --- | --- | --- | --- | --- | --- | --- |
| | 4. | Sel oleks ka kolm erieesmärki: | | | | --- | --- | | 1) | hoida ära pettusi, korruptsiooni ja liidu finantshuve kahjustavat muud ebaseaduslikku tegevust ja võidelda nende vastu; | | | | | --- | --- | | 2) | toetada eiramisjuhtumitest, sealhulgas pettustest, teatamist seoses koostöös liikmesriikidega toimuva eelarve täitmisega ja liidu eelarvest pärit ühinemiseelsete abivahenditega; | | | | | --- | --- | | 3) | pakkuda teabevahetusvahendeid ja tuge operatiivtegevuste jaoks tolli- ja põllumajandusküsimustes vastastikuse haldusabi andmise valdkonnas. | |

| | | |
| --- | --- | --- |
| | 5. | Programmi rakendamise kavandatud eelarve kogu perioodiks on 181 miljonit eurot. See summa eraldataks kolmele erieesmärgile järgmiselt: vastavalt 114 miljonit eurot (63 %), 7 miljonit eurot (4 %) ja 60 miljonit eurot (33 %). Programmi juhib komisjon otse [(11)](#ntr11-C_2019010ET.01000101-E0011). |

| | | |
| --- | --- | --- |
| | 6. | Arvamuses nr 3/2012 tõime esile mõned puudused programmi Herakles II tulemuslikkuse hindamises, [(12)](#ntr12-C_2019010ET.01000101-E0012) mis keskendus sisenditele ja väljunditele, kuid ei andnud aru programmi mõjust. Hiljuti leidsime oma eriaruannetes nr 10/2015, 24/2016 ja 19/2017 tehtud leidude kokkuvõttes, et pettustevastase infosüsteemi ja eiramisjuhtumite haldamise süsteemi toimimises tuvastati puudusi. Need mõjutasid pettusi ja eeskirjade eiramist käsitleva teabe tõhusat edastamist ja nendest teavitamist. |

| | | |
| --- | --- | --- |
| | 7. | Käesolev arvamus põhineb meie varasemal tööl ning komisjoni ettepaneku läbivaatamisel, sellele lisatud eelhindamisel [(13)](#ntr13-C_2019010ET.01000101-E0013) ja programmi Herakles III vahehindamisel (mis hõlmab ajavahemikku jaanuarist 2014 kuni juunini 2017). |

| | | |
| --- | --- | --- |
| | 8. | Arvamus on jagatud kolme ossa: üldised tähelepanekud, konkreetsed tähelepanekud ja järeldused. |

ESIMENE OSA. ÜLDISED TÄHELEPANEKUD

Programmi ülesehitus

| | | |
| --- | --- | --- |
| | 9. | Praeguses mitmeaastases finantsraamistikus on Herakles III eraldiseisev kuluprogramm. ELi pettustevastase võitluse programm ühendaks programmi Herakles III pettustevastase infosüsteemi ja eiramisjuhtumite haldamise süsteemi jaoks ette nähtud rahastamisalusega. Kuigi need kaks süsteemi oleksid jätkuvalt seotud oma vastavate õigusaktidega (määrus (EÜ) nr 515/97 esimese ja mitmed valdkondlikud määrused teise puhul), kantaks pettustevastase infosüsteemi rahastamissätted üle uude programmi. |

| | | |
| --- | --- | --- |
| | 10. | Pooldame komisjoni algatust tõhustada kolme vahendi eelarve haldamist. Samas esineb kattuvuse ja puuduliku koostoime oht, kui meetmetest rahastatakse sarnaseid või samu toiminguid [(14)](#ntr14-C_2019010ET.01000101-E0014) (näiteks järgmise tolliprogrammi puhul). Vahendite tõhusat ja tulemuslikku kasutamist oleks võimalik saavutada sarnaste valdkondade meetmete ühendamise abil. Tõime oma eriaruandes nr 19/2017 välja komisjoni leiu, mille kohaselt oleks programmi Herakles II raames olnud võimalik rohkem ära teha, et parandada komisjoni talituste vahelist koostööd, et saada kasu programmide koostoimest ja vältida nendevahelisi kattuvusi [(15)](#ntr15-C_2019010ET.01000101-E0015). |

| | | |
| --- | --- | --- |
| | 11. | Finantsmääruse artikli 34 lõike 2 kohaselt oli ettepanekule lisatud eelhindamine. Kõnealuse ettepaneku koostamine ei hõlmanud siiski põhjalikku dokumenteeritud mõjuhinnangut [(16)](#ntr16-C_2019010ET.01000101-E0016). Komisjon leidis, et hinnangut ei olnud vaja selle tõttu, et ELi pettustevastase võitluse programm jätkab olemasolevaid algatusi, ning selle struktuuri ja piiratud eelarve tõttu. |

| | | |
| --- | --- | --- |
| | 12. | Ettepanekule lisatud seletuskirja kohaselt uuriks komisjon oma iga-aastaseid tööprogrammide raames, kuidas ära hoida dubleerimist ning luua koostoimet uue programmi ja samade poliitikavaldkondade muude instrumentide vahel. Mõjuhinnangu puudumisel leiame, et komisjoni ettepanek saaks kasu sellest, kui hinnata, kas uue programmi kombineerimine muude programmidega, millega rahastatakse sarnaseid meetmeid [(17)](#ntr17-C_2019010ET.01000101-E0017) sellistes valdkondades nagu õigus, toll ja siseasjad, [(18)](#ntr18-C_2019010ET.01000101-E0018) tagaks vahendite parema kasutamise. See hindamine võiks anda ka parema aluse programmi lisaväärtuse hindamiseks. |

Programmi eesmärgid

| | | |
| --- | --- | --- |
| | 13. | Ettepanekus on esitatud kaks üld- ja kolm erieesmärki (vt punktid 3 ja 4). Oleme arvamusel, et üldeesmärk (1) ja erieesmärk (1) on liiga üldised ja võivad kattuda muude programmide eesmärkidega. Vastupidiselt finantsmääruse artikli 33 lõikes 3 esitatud nõudele vastavad need vaid osaliselt SMART-kriteeriumidele (st on konkreetsed, mõõdetavad, saavutatavad, asjakohased ja tähtajalised). |

| | | |
| --- | --- | --- |
| | 14. | Lisaks leidsime, et programmis ei ole kindlaks määratud Herakles III sarnaseid operatiivseid eesmärke. See muudaks praegused eesmärgid üksikasjalikumateks tööeesmärkideks ja lihtsustaks tulemusnäitajate kindlaksmääramist. |

Programmi näitajad

| | | | | | | | | | | | | | | | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| | 15. | Finantsmääruse artikli 33 lõikes 3 nõutakse, et kasutataks asjakohaseid, heakskiidetud, usaldusväärseid, lihtsaid ja töökindlaid (RACER) tulemusnäitajaid. Ettepanekuga nähakse ette kolm näitajat, mida kasutatakse programmi erieesmärkide saavutamisel tehtud edusammude jälgimiseks (vt selgitus). | | | | | | | | | | | | | | | | --- | --- | --- | --- | --- | --- | --- | --- | --- | --- | --- | --- | --- | --- | | Selgitus. Programmi erieesmärkidega seotud tulemusnäitajad | | | | | | | | | --- | --- | --- | --- | --- | --- | --- | | | 1) | Pettuste, korruptsiooni ja liidu finantshuve kahjustava muu ebaseadusliku tegevuse ärahoidmise ja nende vastu võitlemise toetamine, mida hinnatakse järgmise alusel: | | | | --- | --- | | — | programmi raames korraldatud ja (kaas)rahastatud tegevustega rahulolemise määr, ja | | | | | --- | --- | | — | igal programmiaastal toetust saavate liikmesriikide protsent. | | | | | | | --- | --- | --- | | | 2) | Eiramisjuhtumite haldamise süsteemi kasutamise kasutajatepoolne rahulolumäär. | | | | | | --- | --- | --- | | | 3) | Nende kordade arv, mil kättesaadavaks on tehtud vastastikuse abistamise alast teavet, ja vastastikuse abistamisega seotud toetatud tegevuste arv. | | |

| | | |
| --- | --- | --- |
| | 16. | Need näitajad ei mõõda ELi finantshuvide kaitsmiseks võetud meetmete tulemusi ja mõju. Praegusel kujul vastavad need vaid osaliselt RACER-kriteeriumidele ning ei ole sobivad programmi eesmärkide saavutamise mõõtmiseks. Meie arvates ei sisalda ettepanek asjakohaseid näitajaid, mis seoksid pettustevastases võitlusega seotud toimingutes kasutatud vahendid nende mõjuga. |

Programmi järelevalve, hindamine ja aruandlus

| | | |
| --- | --- | --- |
| | 17. | Eespool nimetatud puudujäägid eesmärkides ja näitajates tähendaksid piiranguid programmi rakendamise järelevalvele ning selle tulemuste (vahe- ja lõpptulemuste) hindamisele. Lisaks ei ole ettepanekus ette nähtud tulemusalase aruandluse sagedust. Meie hinnangul on hea tava anda tulemuslikkuse kohta aru igal aastal (vt lisa). |

TEINE OSA. KONKREETSED TÄHELEPANEKUD

Rahastamiskõlblikkuse eeskirjad

| | | |
| --- | --- | --- |
| | 18. | Ettepaneku artikli 8 kohaselt oleksid rahastamiskõlblikud kõik meetmed, mis on suunatud eesmärkide täitmisele. Märgime, et komisjon ei esitanud konkreetseid eeskirju rahastatavate meetmete rahastamiskõlblikkuse hindamiseks. Kõnealuste eeskirjade puudumisel ja arvestades seda, et mõned eesmärgid on ebamäärased (vt punktid 3, 4 ja 13), on hindamine liiga üldine, et olla mõttekas. |

Kaasrahastamismäärad

| | | |
| --- | --- | --- |
| | 19. | Ettepanekus ei ole sätestatud kaasrahastamismäära, st ELi toetuse protsenti meetmete kulude katmiseks (ülejäänu kannab liikmesriigi rakendusasutus). See on finantsmäärusega [(19)](#ntr19-C_2019010ET.01000101-E0019) vastuolus. Programmi Herakles II tehnilise toe meetmete maksimaalne kaasrahastamismäär oli 50 % rahastamiskõlblikest kuludest. Programmi Herakles III puhul oli kaasrahastamismäär kõigi ELi meetmete puhul 80 % (ning nõuetekohaselt põhjendatud erandjuhtudel 90 %). Käesolevas ettepanekus ei selgitata aga seda, kui suur võiks olla ELi maksimaalne toetus või kui palju peaksid liikmesriigid oma eelarvest panustama. |

| | | |
| --- | --- | --- |
| | 20. | Meie arvates tuleks määruses selgelt välja tuua kaasrahastamise maksimummäärad (vt lisa), sest need tagavad õige tasakaalu ELi ja riiklike huvide vahel, liikmesriikide isevastutuse ning kulutuste läbipaistvuse. Märkisime oma arvamuses nr 3/2012, et tehniliste seadmete puhul võiks maksimaalne kaasrahastamismäär jääda endiselt 50 % tasemele, mis aitaks tagada seadmete ostul ELi ja liikmesriigi huvide tasakaalu. |

Hindamine

| | | |
| --- | --- | --- |
| | 21. | Artikli 12 lõikes 1 sätestatakse, et hindamised tuleb teha piisavalt aegsasti, et tulemusi saaks otsustamisprotsessis kasutada. Samas ei täpsustata ettepanekus, et neid hindamisi peaks läbi viima sõltumatu hindaja. Komisjoni arvates [(20)](#ntr20-C_2019010ET.01000101-E0020) võib hindamist pidada sõltumatuks, kui i) hindajad täidavad oma ülesandeid ilma, et organisatsioon neile mõju või survet avaldaks; ii) neile antakse täielik juurdepääs kogu vajalikule teabele; iii) nad on oma tegevuses ja tulemuste esitamises täielikult sõltumatud. Soovitame komisjonil seda artiklit vastavalt laiendada (vt lisa). |

KOLMAS OSA. JÄRELDUSED JA SOOVITUSED

| | | |
| --- | --- | --- |
| | 22. | Kavandatud ELi pettustevastase võitluse programm programmitöö perioodiks 2021–2027 oleks sisuliselt jätkuks praegusele programmile Herakles III ning samal ajal rahastaks ka pettusevastast infosüsteemi ja eiramisjuhtumite haldamise süsteemi. Pooldame komisjoni algatust muuta oma eelarve haldamine seeläbi tõhusamaks. Vahendite tõhusat ja tulemuslikku kasutamist oleks siiski võimalik saavutada sarnaste valdkondade meetmete kombineerimise abil (vt punktid 2 ja 10). |

| | | |
| --- | --- | --- |
| | 23. | Ettepanek ei põhine terviklikul ja täielikult dokumenteeritud mõju hindamisel. Me märgime, et komisjon ei viinud läbi hindamist, et uurida programmi ja muude ELi meetmete kattumist ja koostoimet ning hinnata paremini selle lisaväärtust (vt punktid 11 ja 12). |

| | | |
| --- | --- | --- |
| | 24. | Mõned üld- ja erieesmärgid ei ole konkreetsed ja mõõdetavad ning tulemusnäitajad ei ole piisavalt selged ega töökindlad. See piirab rakendamise järelevalvet, tulemuste hindamist ja vahendite tulemuslikku suunamist lisaväärtust andvatele meetmetele. Samuti ei selgitata ettepanekus tulemusalase aruandluse sagedust (vt punktid 13–17). |

| | | | | | | | | |
| --- | --- | --- | --- | --- | --- | --- | --- | --- |
| | 25. | Me soovitame seadusandjatel võtta võimalikult kiiresti järgmised meetmed: | | | | --- | --- | | a) | paremini kindlaks määrata programmi eesmärgid ja näitajad, mida kasutatakse selle rakendamise jälgimiseks ja tulemuste hindamiseks; | | | | | --- | --- | | b) | selgitada tulemusalase aruandluse sagedust, kehtestada maksimaalsed kaasrahastamismäärad ning sätestada, et hindamisi peaks läbi viima sõltumatu hindaja (vt punktid 17, 20 ja 21) Esitame oma muudatusettepanekud lisas; | | | | | --- | --- | | c) | paluda komisjonil viia läbi hindamine, et uurida programmi ja muude ELi meetmete kattumist ja koostoimet ning hinnata paremini selle lisaväärtust. | |

Kontrollikoda võttis käesoleva arvamuse vastu 15. novembri 2018. aasta koosolekul Luxembourgis.

Kontrollikoja nimel

president

Klaus-Heiner LEHNE

---

[(1)](#ntc1-C_2019010ET.01000101-E0001)  Vt Euroopa Parlamendi ja nõukogu 26. veebruari 2014. aasta määrus (EL) nr 250/2014, millega luuakse Euroopa Liidu finantshuvide kaitse valdkonna meetmete edendamise programm (programm Herakles III) ning tunnistatakse kehtetuks otsus nr 804/2004/EÜ ([ELT L 84, 20.3.2014, lk 6](http://publications.europa.eu/resource/oj/JOL_2014_084_R_TOC)).

[(2)](#ntc2-C_2019010ET.01000101-E0002)  [ELT C 201, 7.7.2012, lk 1](http://publications.europa.eu/resource/oj/JOC_2012_201_R_TOC).

[(3)](#ntc3-C_2019010ET.01000101-E0003)  Eriaruanne nr 10/2015 „ELi ühtekuuluvusvaldkonna vahenditega tehtavate riigihangete probleemide kõrvaldamiseks vajatakse suuremaid jõupingutusi“.

[(4)](#ntc4-C_2019010ET.01000101-E0004)  Eriaruanne nr 24/2016 „Ühtekuuluvuspoliitika alal vajatakse täiendavaid jõupingutusi riigiabi eeskirjade alase teadlikkuse suurendamiseks ja eeskirjade järgimise tagamiseks“.

[(5)](#ntc5-C_2019010ET.01000101-E0005)  Eriaruanne nr 19/2017 „Impordiprotseduurid: puudused õigusraamistikus ja ebatõhus rakendamine mõjutavad ELi finantshuve“.

[(6)](#ntc6-C_2019010ET.01000101-E0006)  „ELi rahanduse tulevik: ELi eelarve toimimise reformimine“, infodokument, 15. veebruar 2018.

[(7)](#ntc7-C_2019010ET.01000101-E0007)  „Komisjoni ettepanek perioodi 2021–2027 mitmeaastase finantsraamistiku kohta“, infodokument, 10. juuli 2018.

[(8)](#ntc8-C_2019010ET.01000101-E0008)  COM(2018) 386 final.

[(9)](#ntc9-C_2019010ET.01000101-E0009)  [ELT L 193, 30.7.2018, lk 1](http://publications.europa.eu/resource/oj/JOL_2018_193_R_TOC).

[(10)](#ntc10-C_2019010ET.01000101-E0010)  Vt nõukogu 13. märtsi 1997. aasta määrus (EÜ) nr 515/97 liikmesriikide haldusasutuste vastastikusest abist ning haldusasutuste ja komisjoni vahelisest koostööst tolli- ja põllumajandusküsimusi käsitlevate õigusaktide nõutava kohaldamise tagamiseks ([EÜT L 82, 22.3.1997, lk 1](http://publications.europa.eu/resource/oj/JOL_1997_082_R_TOC)).

[(11)](#ntc11-C_2019010ET.01000101-E0011)  On olemas võimalus, et mõnda meedet rakendatakse eelarve kaudse täitmise raames.

[(12)](#ntc12-C_2019010ET.01000101-E0012)  Programm Herakles II on programmile Herakles III programmiperioodil 2007–2013 eelnenud programm.

[(13)](#ntc13-C_2019010ET.01000101-E0013)  Komisjoni talituste töödokument „Eelhindamine, mis on lisatud ettepanekule Euroopa Parlamendi ja nõukogu määruse kohta, millega luuakse ELi pettustevastase võitluse programm‟ (SWD(2018) 294 final, 30. mai 2018).

[(14)](#ntc14-C_2019010ET.01000101-E0014)  Justiits-, tolli- ja siseasjade valdkonnad (vt ka 18. joonealune märkus).

[(15)](#ntc15-C_2019010ET.01000101-E0015)  Komisjoni aruanne Euroopa Parlamendile ja nõukogule programmi Herakles II eesmärkide saavutamise kohta, COM(2015) 221 final, 27. mai 2015.

[(16)](#ntc16-C_2019010ET.01000101-E0016)  Vastavalt parema õigusloome suunistele (SWD (2017) 350 final, 7. mai 2017) on mõju hindamine vajalik, kui ELi tegevuse eeldatav majanduslik, keskkonnaalane või sotsiaalne mõju on tõenäoliselt märkimisväärne (lk 15).

[(17)](#ntc17-C_2019010ET.01000101-E0017)  Vt eelkõige ettepaneku põhjendus 13, mis käsitleb tollikontrolliseadmete soetamist.

[(18)](#ntc18-C_2019010ET.01000101-E0018)  Programm Fiscalis, tolliprogramm, õigusprogramm ja Sisejulgeolekufond.

[(19)](#ntc19-C_2019010ET.01000101-E0019)  Artikkel 186.

[(20)](#ntc20-C_2019010ET.01000101-E0020)  Vt „Parema õigusloome suunised“ (SWD(2017) 350 final, 7. mai 2017).

---

LISA

Euroopa Kontrollikoja soovitatud muudatused ettepanekus

Euroopa Parlamendi ja nõukogu määruse ettepanek, millega luuakse ELi pettustevastase võitluse programm (COM (2018) 386 (final)).

| | | |
| --- | --- | --- |
| Artikkel | Kontrollikoja soovitus/muudatusettepanek | Kommentaarid |
| 8 | Praegune sõnastus: Rahastamiskõlblikud meetmed Rahastamiskõlblikud on üksnes meetmed, millega täidetakse artiklis 2 osutatud eesmärke. Muudatusettepanek Rahastamiskõlblikud meetmed ja kaasrahastamine | | | | --- | --- | | 1. | Rahastamiskõlblikud on üksnes meetmed, millega täidetakse artiklis 2 osutatud eesmärke. | | | | | --- | --- | | 2. | Tehniliste seadmete puhul on maksimaalne kaasrahastamismäär xx %. Nõuetekohaselt põhjendatud erandjuhtudel võib seda suurendada kuni xx %-ni. Maksimaalne kaasrahastamismäär xx % kehtib ka muude ELi meetmete puhul. | | Kaasrahastamismäärad tuleks määruses selgelt välja tuua (vt punkt 20). |
| 11(3) | Lisada kolmas lause: „Tulemusaruanded esitatakse üks kord aastas.“ | Praegu ei ole ettepanekus tulemusaruannete esitamise sagedust mainitud (vt punkt 17). |
| 12(1) | Lisada teine lause: „Neid peaks läbi viima sõltumatu hindaja.“ | Ettepanekus ei ole mainitud, et neid hindamisi peaks läbi viima sõltumatu hindaja. Soovitame lisada selle nõude asjaomasesse artiklisse (vt punkt 21). |

---